Prop. 22 S

(2012–2013)
Proposisjon til Stortinget (forslag til stortingsvedtak)

Endringer i statsbudsjettet 2012 under Helse- og omsorgsdepartementet

Tilrådning fra Helse- og omsorgsdepartementet 16. november 2012, godkjent i statsråd samme dag. (Regjeringen Stoltenberg II)

Dokumentet på regjeringen.no

1 Innledning

Helse- og omsorgsdepartementet legger med dette fram forslag om endringer av bevilgningene under enkelte kapitler på statsbudsjettet for 2012. Under programområde 10 Helse og omsorg, fremmes det forslag om å øke utgiftene med 311,7 mill. kroner. Inntektene foreslås økt med 258,7 mill. kroner. Under programområde 30 Stønad ved helsetjenester fremmes det, på grunnlag av nye anslag og takstoppgjøret per 1. juli 2012, forslag om å øke utgiftene med 310 mill. kroner.

Under programområde 10 Helse og omsorg fremmes det videre forslag om å flytte bevilgninger mellom poster innenfor samme kapittel. Dette for at budsjettering og regnskapsføring knyttet til tilskudd skal være i samsvar med bevilgningsreglementet.

2 Forslag til endringer av bevilgningene under enkelte kapitler

Kap. 700 Helse- og omsorgsdepartementet

Post 01 Driftsutgifter

Det er bevilget 13,7 mill. kroner i kompensasjon for økt husleie som følge av at Helse- og omsorgsdepartementet har flyttet inn i nye lokaler i Regjeringsbygg 6 (R6) sommeren 2012. Departementets samlede husleie for 2012 blir lavere enn det som tidligere er lagt til grunn, som følge av at arealfordelingen i R6 er endret, og bevilgningen foreslås redusert med 6,773 mill. kroner.

Kap. 710 Nasjonalt folkehelseinstitutt

Post 21 Spesielle driftsutgifter

Bevilgningen foreslås redusert med 50 mill. kroner på grunn av antatt mindreforbruk knyttet til vaksinekjøp i 2012. Mindreforbruket har sammenheng med at mange innkjøpskontrakter utløper for flere vaksiner.

Dette fører også til usikkerhet mht. fordeling av utbetalinger mellom 2012 og 2013, og det foreslås derfor å tilføye stikkordet «kan overføres», jf. forslag til romertallsvedtak.

Kap. 720 Helsedirektoratet

Post 01 Driftsutgifter

Bevilgningen foreslås redusert med 0,4 mill. kroner mot at bevilgningen over kap. 781, post 21 økes tilsvarende. Flyttingen skal dekke utgifter ved møter i abort- og steriliseringsnemndene.

Post 21 Spesielle driftsutgifter

Bevilgningen foreslås økt med 0,3 mill. kroner mot at bevilgningen over kap. 1560 Direktoratet for forvaltning og IKT, post 22, Betaling av eID til private leverandører, reduseres tilsvarende. Flyttingen er knyttet til private eID-leverandørers avregning av betalingskrav for virksomhetene, herunder Helsedirektoratet.

Post 70 Refusjon helsehjelp i utlandet

Etter gjeldende regelverk refunderer Helfo utgifter som pasienter har hatt i forbindelse med helsehjelp mottatt i utlandet. Helfo sender deretter krav til kommuner, regionale helseforetak og fylkeskommuner avhengig av hvilket forvaltningsnivå som har finansieringsansvaret for de mottatte helsetjenestene. Innbetalte refusjoner føres på kap. 3720, post 03 og bevilgningen på denne posten foreslås økt tilvarende.

I hovedsak gjelder kravene allmennlegetjenester, tannbehandling og fysioterapi. Ved utgangen av september er det utbetalt 13,8 mill. kroner i refusjoner. Det foreslås å øke bevilgningen med 14,8 mill. kroner.

Kap. 722 Norsk pasientskadeerstatning

Post 01 Driftsutgifter

Antall nye saker om erstatning har økt med 23 pst. i 2012 sammenlignet med 2011. På grunn av den økte saksmengden har antallet ansatte blitt økt og virksomheten har flyttet til nye og større lokaler. Utgiftene til medisinske sakkyndige har økt både som følge av et økende antall saker og sakenes kompleksitet. Bvilgningen foreslås økt med 3 mill. kroner.

71 Særskilte tilskudd

Norsk pasientskadeerstatning behandler erstatningskrav fra pasienter som mener de har blitt påført skade etter behandling innen helsetjenesten. Utgiftene til utbetaling av erstatningsbeløpene dekkes gjennom tilskudd som de regionale helseforetak, kommuner og fylkeskommuner innbetaler til Norsk pasientskadeerstatning. Unntatt fra denne ordningen er erstatninger knyttet til skader fra vaksiner som inngår i de nasjonale vaksinasjonsprogrammer. Det er påvist sammenheng mellom influensavaksinen Pandemrix og narkolepsi hos barn. I Prop. 111 S (2011-2012) Tilleggsbevilgninger og omprioriteringer i statsbudsjettet 2012 ble Stortinget orientert om dette og at det ville bli nødvendig med tilleggsbevilgning for å dekke antatt økte erstatningsutbetalinger i 2012. Det foreslås å øke bevilgningen med 33,0 mill. kroner for å dekke de økte utbetalingene. Forslaget baserer seg på prognoser over forventede erstatningsutbetalinger i 2012.

Kap. 723 Pasientskadenemnda

Post 01 Driftsutgifter

Bevilgningen foreslås økt med 4 mill. kroner som følge av et økende antall saker og økte utgifter til IKT. Pasientskadenemnda har over tid hatt en sterk økning i antall saker til behandling og antall saker er fortsatt økende. Et oppgradert saksbehandlingssystem utvikles i samarbeid med Norsk pasientskadeerstatning.

Kap. 732 Regionale helseforetak

Post 70 Særskilte tilskudd

Budsjettet foreslås økt med 2,8 mill. kroner mot at bevilgningen på kap. 762, post 62 reduseres tilsvarende. Det vises til omtale under kap. 762, post 62.

Post 76 Innsatsstyrt finansiering

I saldert budsjett 2012 ble det lagt til rette for en aktivitetsvekst på 1,1 pst. fra 2011 til 2012 med utgangspunkt i anslag for 2011 basert på aktivitetstall per første tertial. Endelig aktivitet i 2011 ble om lag 0,5 pst. høyere enn dette. Det innebærer at deler av den budsjetterte aktivitetsveksten i 2012 ble realisert tidligere enn forutsatt.

Oppdatert prognose for 2012, basert på aktivitetstall t.o.m.andre tertial 2012, indikerer en vekst i aktiviteten på om lag 2,3 pst. mer enn lagt til grunn i aktivitetsbestillingen til de regionale helseforetakene i oppdragsdokumentet for 2012. Bevilgningen foreslås økt med 250 mill. kroner som følge av dette. Dette er om lag 90 mill. kroner mer enn det som ble lagt til grunn i Prop. 1 S (2012-2013).

Analyser av tallgrunnlaget per andre tertial 2012 viser at enhetsprisen for 2012 er satt 0,2 pst. for lavt, svarende til 30 mill. kroner. Stortinget er orientert om dette i Prop. 1 S (2012-2013), og ved fastsettelse av enhetsprisen for 2013 er dette høyere nivået lagt til grunn. Bevilgningen forelås økt med 30 mill. kroner som følge av dette.

Kvalitetssikring av endelig avregningsgrunnlag for 2011 viser at det er utbetalt 6,5 mill. kroner for mye i akontoutbetalinger i 2011. Dette håndteres i forbindelse med akontoutbetalingene til regionale helseforetak i desember 2012, og bevilgningen reduseres tilsvarende.

Kommunenes utgifter til kommunal medfinansiering er om lag 3,4 mrd. kroner basert på aktivitetstall t.o.m. 2. tertial 2012. Prognose for kommunenes finansieringsansvar gjennom kommunal medfinansiering for hele 2012 er omtrent uendret fra anslag basert på aktivitetstall for første tertial, tilsvarende om lag 5,2 mrd. kroner. Dette er noe høyere enn overførte midler på om lag 5 mrd. kroner.

Det er lagt til grunn at opprettelse av nye døgntilbud med øyeblikkelig hjelp (ø-hjelp) i kommunene er fullfinansiert av de regionale helseforetakene. Det er søkt om mindre tilskudd fra kommuner i Helse Nord og Helse Vest til etablering av ø-hjelpstilbud enn det som var budsjettert. Disse midlene tilbakeføres derfor til disse regionale helseforetakene slik som forutsatt, tilsvarende 4,5 mill. kroner over kap. 732, post 76, jf. omtale under kap. 762, post 62 og kap. 732, post 70.

Samlet foreslås bevilgningen økt med 278 mill. kroner.

Post 77 Poliklinisk virksomhet

I saldert budsjett 2012 ble det lagt til grunn en aktivitetsvekst på om lag 6,5 pst. fra 2011 til 2012. Prognosen for 2012, basert på aktivitetstall for perioden januar til september 2012, indikerer at utbetalingene vil bli om lag 60 mill. kroner høyere enn det som var lagt til grunn i saldert budsjett. Bevilgningen foreslås økt med 60 mill. kroner.

Post 83 Opptrekksrenter for lån fom. 2008

Enkelte byggelån er konvertert til langsiktige lån på et tidligere tidspunkt enn forutsatt og byggelån det beregnes opptrekksrenter av er dermed lavere enn tidligere forutsatt. Videre er tildelte byggelån i 2012 tatt opp på et senere tidspunkt, og til et lavere rentenivå enn forutsatt. Samlet foreslås bevilgningen satt ned med 22 mill. kroner

.

Post 91 Opptrekksrenter for lån tom. 2007

Byggelån er omgjort til serielån tidligere enn forutsatt. Som en følge av lavere byggelån enn lagt til grunn for beregning av opptrekksrenter og lavere rentenivå enn forutsatt, foreslås bevilgningen satt ned med 4 mill. kroner.

Kap. 733 Habilitering og rehabilitering

Post 21 Spesielle driftsutgifter

Bevilgningen foreslås redusert med 1,2 mill. kroner som følge av forsinkelser i enkelte aktiviteter knyttet til oppfølging av Nasjonal strategi for habilitering og rehabilitering.

Kap. 734 Særskilte tilskudd til psykisk helse og rustiltak

Post 21 Spesielle driftsutgifter

Det utvikles frivillige oppfølgingstiltak i samarbeid mellom helse- og justissektoren for utilregnelige lovbrytere som begår vedvarende og grov samfunnsskadelig kriminalitet. Det er forsinkelser i implementering av pilotprosjektet og bevilgningen foreslås redusert med 5,2 mill. kroner.

Post 70 Tvungent psykisk helsevern for pasienter som ikke har bosted i riket

Bevilgningen dekker utgifter til gjennomføring av tvungent psykisk helsevern for pasienter som ikke har fast bosted i riket, samt hjemsendelse av utenlandske borgere med alvorlige psykiske lidelser og hjemhenting av norske borgere med alvorlige psykiske lidelser som befinner seg i utlandet. Saldert budsjett for 2012 er 2,3 mill. kroner. I statsregnskapet går det frem at det per 30. september er et merforbruk på posten på nær 13 mill. kroner. Pasienter som oppholder seg ulovlig og personer uten fast opphold i landet har på visse vilkår rett til helsehjelp. Dersom pasienten ikke er trygdet etter folketrygdloven eller stønadsberettiget etter gjensidighetsavtale med annet land, skal utgiftene dekkes over kapittel 734, post 70. Bevilgningen foreslås økt med 15 mill. kroner.

Kap. 762 Primærhelsetjeneste

Post 21 Spesielle driftsutgifter

Som en del av den nasjonale ordningen med gratis kondomer til ungdom og unge voksne, en del av Handlingsplanen for uønsket svangerskap, må det gjennomføres anskaffelser. For å sikre overensstemmelse med bevilgningsreglementet, foreslås 0,4 mill. kroner flyttet fra post 73 til post 21. Bevilgningen foreslås økt med 0,4 mill. kroner.

Post 62 Øyeblikkelig hjelp

Bevilgningen skal finansiere kommunenes oppbygging av øyeblikkelig hjelp tilbud. Kommunenes plikt til å tilby døgnopphold innfases gradvis i kommunene i perioden fra 2012 til 2015. Det er søkt om noe mindre tilskudd fra kommuner i Helse Nord og Helse Vest til etablering av ø-hjelpstilbud enn det som er forutsatt. I tråd med etablert regelverk for ordningen, foreslås mindreforbruket tilbakeført til de to regionale helseforetakene. Det foreslås å redusere bevilgningen med 7,3 mill. kroner mot at kap. 732, post 70 økes med 2,8 mill. kroner og kap. 732, post 76 økes med 4,5 mill. kroner.

Post 73 Forebygging uønskede svangerskap og abort

Bevilgningen foreslås redusert med 0,4 mill. kroner mot at bevilgningen over post 21 økes tilsvarende. Det vises til omtale under post 21.

Kap. 763 Rustiltak

Post 21 Spesielle driftsutgifter

I forbindelse med Stortingets behandling av Prop. 111 S (2011-2012) ble, i samsvar med regjeringens forslag, 5 mill. kroner flyttet til kap. 780, post 50 til delfinansiering av et nytt forskningsprogram for praksisrettet forskning i regi av Norges forskningsråd. Ved en feil ble midlene flyttet fra kap. 763, post 72. Midlene skulle vært foreslått flyttet fra kap. 763, post 21. På denne bakgrunn foreslås bevilgningen redusert med 5 mill. kroner, mot at post 72 økes tilsvarende.

Post 72 Kompetansesentra mv.

Bevilgningen forslås økt med 5 mill. kroner mot at bevilgningen over post 21 reduseres tilsvarende. Det vises til omtale under post 21.

Kap. 764 Psykisk helse

Post 21 Spesielle driftsutgifter

Bevilgningen foreslås økt med 4,5 mill. kroner mot at bevilgningen over post 60 knyttet til prosjekt Rask psykisk helsehjelp reduseres tilsvarende. Prosjektet er finansiert i sin helhet over 60-posten. Deler av prosjektet forutsetter anskaffelser. For å sikre overensstemmelse med bevilgningsreglementet, foreslås derfor den del av prosjektet som krever anskaffelse bevilget over 21-posten.

Bevilgningen foreslås ytterligere økt med 4,1 mill. kroner mot at bevilgningen over post 73 reduseres tilsvarende. Etter avtale med Justisdepartementet skal Helse- og omsorgsdepartementet bidra med finansiering av Statens barnehus. Midlene har blitt gitt som tilskudd til Politidirektoratet gjennom belastningsfullmakt på post 73. Dette er ikke i samsvar med bevilgningsreglementet. Midlene foreslås derfor flyttet til post 21.

Samlet foreslås kap. 764, post 21 økt med 8,6 mill. kroner.

Post 60 Psykisk helsearbeid

Bevilgningen foreslås redusert med 4,5 mill. kroner mot at bevilgningen over post 21 økes tilsvarende. Det vises til omtale under post 21.

Post 73 Vold og traumatisk stress

Bevilgningen foreslås redusert med 4,1 mill. kroner mot at bevilgningen over post 21 økes tilsvarende. Det vises til omtale under post 21.

Kap. 781 Forsøk og utvikling mv.

Post 21 Spesielle driftsutgifter

Bevilgningen foreslås økt med 0,4 mill. kroner mot at bevilgingen på kap. 720 post 01 reduseres tilvarende. Det vises til omtale under kap. 720 post 01.

Kap. 783 Personell

Post 21 Spesielle driftsutgifter

Kostnadene til anskaffelse av ny web-basert turnusløsning er lavere enn budsjettert. Bevilgningen foreslås redusert med 2,7 mill. kroner.

Kap. 2711 Spesialisthelsetjeneste mv.

Post

Regnskap 2011

Budsjett 2012

Anslag 2012

Mer-/ mindreutg.

70 Spesialisthjelp

1 402,5

1 470,0

1 495,0

25,0

71 Psykologhjelp

193,6

212,0

207,0

-5,0

72 Tannlegehjelp

1 483,0

1 699,0

1 660,0

-39,0

76 Private laboratorier og røntgeninstitutt

451,9

430,0

550,0

120,0

I alt

101,0

Post 70 Spesialisthjelp

Per 30. september 2012 var utgiftene til refusjon for spesialisthjelp 4,9 pst. høyere enn ved tilsvarende tidspunkt i 2011. Forhandlingene mellom staten, regionale helseforetak og Den norske legeforening om økonomiske vilkår for perioden 1. juli 2012–30. juni 2013 var ikke avsluttet tidlig nok til at de budsjettmessige konsekvensene kunne legges fram for Stortinget i vårsesjonen. Ved behandlingen av Prop. 124 S (2011–2012), jf. Innst. 366 S (2011–2012), fikk departementet fullmakt til å gjøre endringer i trygderefusjonene fra 1. juli 2012 på grunnlag av en eventuell avtale. Avtale ble inngått den 29. juni 2012. Den medførte en regulering i folketrygdens utgifter for spesialisthjelp tilsvarende 5,2 pst., svarende til en økning på 52,5 mill. kroner. Samlet anslås utgiftene for 2012 til 1 495 mill. kroner. Bevilgningen foreslås økt med 25 mill. kroner.

Post 71 Psykologhjelp

Per 30. september 2012 var utgiftene til refusjon for psykologhjelp 5,0 pst. høyere enn ved tilsvarende tidspunkt i 2011. Forhandlingene mellom staten, regionale helseforetak og Norsk Psykologforening om økonomiske vilkår for perioden 1. juli 2012–30. juni 2013 var ikke avsluttet tidlig nok til at de budsjettmessige konsekvensene kunne legges fram for Stortinget i vårsesjonen. Ved behandlingen av Prop. 124 S (2011–2012), jf. Innst. 366 S (2011–2012), fikk departementet fullmakt til å gjøre endringer i trygderefusjonene fra 1. juli 2012 på grunnlag av en eventuell avtale. Avtale ble inngått 7. juni 2012. Den medførte en regulering i folketrygdens utgifter for psykologhjelp tilsvarende 4,4 pst., svarende til en økning på 7,5 mill. kroner. Samlet anslås utgiftene for 2012 til 207 mill. kroner. Bevilgningen foreslås redusert med 5 mill. kroner.

Post 72 Tannlegehjelp

Per 30. september 2012 var utgiftene til refusjon for tannlegehjelp 11,8 pst. høyere enn ved tilsvarende tidspunkt i 2011. Økningen har sammenheng med at posten ble styrket med 137 mill. kroner i 2012 til økning av takstrefusjoner i forbindelse med utfasing av særfradragsordningen for store sykdomsutgifter. Utgiftene for 2012 anslås til 1 660 mill. kroner, som er noe lavere enn tidligere forutsatt. Bevilgningen foreslås redusert med 39 mill. kroner.

Post 76 Private laboratorier og røntgeninstitutt

Per 30. september 2012 var utgiftene til refusjoner til private laboratorier og røntgeninstitutt knapt 22 pst. høyere enn ved tilsvarende tidspunkt i 2011. Utgiftene til medisinske laboratorier har økt 22,2 pst., mens utgiftene til røntgenvirksomheter har økt 21,1 pst. Utgiftsveksten skyldes høy aktivitetsvekst på områdene. Virksomhetene kan kreve refusjon for undersøkelser og analyser som det er inngått avtale med regionale helseforetak om. Det kan også kreves refusjon for aktivitet som kommer i tillegg til de volumbegrensningene som ligger i disse avtalene. Utgiftene for 2012 anslås til 550 mill. kroner. Bevilgningen foreslås økt med 120 mill. kroner.

Kap. 2751 Legemidler mv.

Post

Regnskap 2011

Budsjett 2012

Anslag 2012

Mer-/ mindreutg.

70 Legemidler

7 690,2

8 064,0

8 085,0

21,0

71 Legeerklæringer

4,0

11,0

5,0

-6,0

72 Medisinsk forbruksmateriell

1 505,5

1 595,0

1 630,0

35,0

I alt

50,0

Post 70 Legemidler

Per 30. september 2012 var utgiftene for legemidler 5,5 pst. høyere enn ved tilsvarende tidspunkt i 2011. Utgiftene for 2012 anslås til 8 085 mill. kroner som er noe høyere enn tidligere anslått. Bevilgningen foreslås økt med 21 mill. kroner.

Post 71 Legeerklæringer

Per 30. september 2012 var utgiftene for legeerklæringer 22,5 pst. høyere en ved tilsvarende tidspunkt i 2011, men likevel betydelig lavere enn lagt til grunn i gjeldende budsjett. Posten ble overført fra Arbeidsdepartementet til Helse- og omsorgsdepartementet i 2010. Utgiftene for 2012 anslås til 5 mill. kroner. Bevilgningen foreslås redusert med 6 mill. kroner.

Post 72 Medisinsk forbruksmateriell

Per 30. september 2012 var utgiftene til refusjon for medisinsk forbruksmateriell 8,5 pst. høyere enn ved tilsvarende tidspunkt i 2011. Utgiftene for 2012 anslås til 1 630 mill. kroner, som er høyere enn tidligere anslått. Bevilgningen foreslås økt med 35 mill. kroner.

Kap. 2752 Refusjon av egenbetaling

Post

Regnskap 2011

Budsjett 2012

Anslag 2012

Mer-/ mindreutg.

70 Egenandelstak 1

4 090,6

4 112,0

4 130,0

18,0

71 Egenandelstak 2

165,5

185,0

164,0

-21,0

I alt

-3,0

Post 70 Egenandelstak 1

Per 30. september 2012 er utgiftene knyttet til egenandelstak 1 0,6 pst. lavere enn ved tilsvarende tidspunkt i 2011. Det er per september 2012 utstedt 21 600 færre frikort enn på samme tid i 2011. Dette henger sammen med at tak 1 ble økt med 100 kroner i 2012. Utgiftene for 2012 anslås til 4 130 mill. kroner, som er noe høyere en tidligere anslått. Bevilgningen foreslås økt med 18 mill. kroner.

Post 71 Egenandelstak 2

Per september 2011 var utgiftene knyttet til egenandelstak 2 3,7 pst. lavere enn ved tilsvarende tidspunkt i 2011. Det ser ut til at nedgangen i antall frikort fortsetter for tredje året på rad. Utgiftene for 2012 anslås til 164 mill. kroner, som er lavere enn tidligere forutsatt. Bevilgningen foreslås redusert med 21 mill. kroner.

Kap. 2755 Helsetjenester i kommunene mv.

Post

Regnskap 2011

Budsjett 2012

Anslag 2012

Mer-/ mindreutg.

62 Fastlønnsordning fysioterapeuter

259,5

265,0

280,0

15,0

70 Allmennlegehjelp

3 396,7

3 550,6

3 680,0

129,4

71 Fysioterapi

1 614,7

1 625,0

1 690,0

65,0

72 Jordmorhjelp

46,6

45,6

46,0

0,4

73 Kiropraktorbehandling

118,3

126,0

130,0

4,0

75 Logopedisk og ortoptisk behandling

87,4

89,0

87,0

-2,0

I alt

211,8

Post 62 Fastlønnsordning fysioterapeuter

Fastlønnstilskuddet til kommuner med fastlønnede fysioterapeuter var 167 400 kroner per 100 pst. stilling i 2010. Som følge av takstoppgjøret for fysioterapeuter våren 2012 ble fastlønnstilskuddet økt til 173 280 kroner. Endringen har virkning fra 1. januar 2012, men utbetales etterskuddsvis.

Per 30. september 2012 var utgiftene til tilskudd til kommuner med fastlønte fysioterapeuter 8 pst. høyere enn ved tilsvarende tidspunkt i 2011. Det betyr at det er en økning i antall årsverk av fastlønnede fysioterapeuter i kommunene. Utgiftene for 2011 anslås nå til 280 mill. kroner, som er noe høyere enn lagt til grunn i saldert budsjett 2011. Bevilgningen foreslås økt med 15 mill. kroner.

Post 70 Allmennlegehjelp

Forhandlingene mellom staten, regionale helseforetak og Den norske legeforeningen om økonomiske vilkår for perioden 1. juli 2012 - 30. juni 2013 var ikke avsluttet tidlig nok til at de budsjettmessige konsekvensene kunne legges fram for Stortinget i vårsesjonen. Ved behandlingen av Prop. 124 S (2011-2012), jf. Innst. 366 S (2011-2012), fikk departementet fullmakt til å gjøre endringer i trygderefusjonene fra 1. juli 2012 på grunnlag av en eventuell avtale. Avtale ble inngått 11. juni 2012. Den innebar påslag på 3,6 pst. i honorartakster og per capita tilskudd for allmennlegene. Fondsavseting ble økt med 8 mill. kroner.

Per 30. september 2012 var utgiftene til refusjon for allmennlegehjelp 7,7 pst. høyere enn ved tilsvarende tidspunkt i 2011. Dette skyldes dels endringer i forbindelse med takstoppgjøret og dels noe volumvekst i tjenesten. Utgiftene for 2012 anslås til 3 680 mill. kroner. Bevilgningen foreslås økt med 129,4 mill. kroner.

Post 71 Fysioterapi

Forhandlingene mellom staten, KS og Norsk Fysioterapeutforbund om økonomiske vilkår for perioden 1. juli 2012 - 30. juni 2013 var ikke avsluttet tidlig nok til at de budsjettmessige konsekvensene kunne legges fram for Stortinget i vårsesjonen. Ved behandlingen av Prop. 124 S (2011-2012), jf. Innst. 366 S (2011-2012), fikk departementet fullmakt til å gjøre endringer i trygderefusjonene fra 1. juli 2012 på grunnlag av en eventuell avtale. Avtale ble inngått 12. juni 2012. Den innebar påslag på 5,26 pst. i honorartakster, fondsavsetninger og driftstilskudd for fysioterapeutene.

Per 30. september 2012 var utgiftene til refusjon fysioterapi 3,1 pst. høyere enn på tilsvarende tidspunkt i 2011. Utgiftene for 2012 anslås til 1 690 mill. kroner, som er noe høyere enn tidligere lagt til grunn. Bevilgningen foreslås økt med 65 mill. kroner.

Post 72 Jordmorhjelp

Per 30. september 2012 var utgiftene til refusjon for jordmorhjelp 4,3 pst. lavere enn ved tilsvarende tidspunkt i 2011. Utgiftene for 2012 anslås til 46 mill. kroner, som er noe høyere enn tidligere lagt til grunn. Bevilgningen foreslås økt med 0,4 mill. kroner.

Post 73 Kiropraktorbehandling

Per 30. september 2012 var utgiftene til refusjon til kiropraktorbehandling 10,2 pst. høyere enn ved tilsvarende tidspunkt i 2011. Utgiftene for 2012 anslås til 130 mill. kroner, som er noe høyere enn tidligere forutsatt. Bevilgningen foreslås økt med 4 mill. kroner.

Post 75 Logopedisk og ortoptisk behandling

Per 30. september 2012 var utgiftene til refusjon til logopedisk og ortoptisk behandling 0,9 pst. lavere enn ved tilsvarende tidspunkt i 2011. Utgiftene for 2012 anslås til 87 mill. kroner, som er noe lavere enn tidligere forutsatt. Bevilgningen foreslås redusert med 2 mill. kroner.

Kap. 2756 Helsehjelp i utlandet

Post

Regnskap 2011

Budsjett 2012

Anslag 2012

Mer-/ mindreutg.

70 Helsehjelp i utlandet

2,2

50,0

5,0

-45,0

I alt

-45,0

Post 70 Helsehjelp i utlandet

Ordningen med stønad til dekning av utgifter til helsetjenester i et annet EØS-land ble satt i verk 1. januar 2011. Bevilgningen skal dekke refusjonsutgiftene ved helsehjelp som ikke omfattes av sørge-for-ansvaret til kommuner, fylkeskommuner og regionale helseforetak som tannbehandling ved sykdom, legemidler på blåreseptordningen, behandling hos kiropraktor, ortoptist, logoped og audiopedag. Det anslås at tannbehandling vil utgjøre den største utgiften på budsjettposten. Utgiftsutviklingen i 2011 og hittil i 2012 tilsier betydelig lavere utgifter enn lagt til grunn i gjeldende budsjett. Utgiftene for 2012 anslås til 5 mill. kroner, og bevilgningen foreslås redusert med 45 mill. kroner.

Kap. 2790 Andre helsetiltak

Post

Regnskap 2011

Budsjett 2012

Anslag 2012

Mer-/ mindreutg.

70 Bidrag

222,8

229,8

225,0

-4,8

I alt

-4,8

Post 70 Bidrag

Per 30. september 2012 var utgiftene til refusjon gjennom bidragsordningen 1,9 pst. lavere enn ved tilsvarende tidspunkt i 2011. Utgiftene for 2012 anslås til 225 mill. kroner, som er noe lavere enn tidligere forutsatt. Bevilgningen foreslås redusert med 4,8 mill. kroner.

Kap. 3720 Helsedirektoratet

Post 03 Refusjon helsehjelp i utlandet

Bevilgningen foreslås økt med 14,8 mill. kroner. Det vises til omtale under kap. 720 post 70.

Kap. 3732 Regionale helseforetak

Post 80 Renter på investeringslån

Som en følge av endrede renteforutsetninger foreslås bevilgningen redusert med 17 mill. kroner.

Post 85 Avdrag på investeringslån fom. 2008

Som en følge av at byggelån er omgjort til serielån tidligere enn forutsatt øker avdragene, og bevilgningen foreslås økt med 30 mill. kroner.

Post 86 Driftskreditter

Ved Stortingets behandling av St.prp. nr. 1 (2008-2009) ble det besluttet at differansen mellom helseforetakenes pensjonskostnad og pensjonspremie håndteres gjennom endringer i driftskredittrammen.

I tilfeller hvor pensjonspremien er lavere enn pensjonskostnaden stilles det krav om nedsettelse av driftskredittrammen. Bevilgningen skjer over kap. 3732, post 86. Dersom pensjonspremien blir større enn pensjonskostnaden og det er behov for økt likviditet, bevilges dette over kap. 732, post 86.

I saldert budsjett for 2012 ble det lagt til grunn en pensjonspremie for regionale helseforetak på 12 580 mill. kroner. Pensjonskostnaden for 2012 ble kjent i utgangen av januar 2012 og er på om lag 12 950 mill. kroner for 2012. Dette nivået ble lagt til grunn for tilleggsbevilgningen i Prop. 111 S (2011-2012) og det ble stilt krav om reduksjon av driftskredittrammen med 370 mill. kroner.

Ny informasjon viser en faktisk pensjonspremie for 2012 på 12 374 mill. kroner. Dette innebærer en redusert likviditetsutbetaling på om lag 206 mill. kroner. I tråd med etablert opplegg for håndtering av pensjonspremier og -kostnader skal kravet om reduksjon av driftskredittrammen økes med ytterligere 206 mill. kroner, slik at samlet krav om nedjustering av driftskredittrammen i 2012 utgjør 576 mill. kroner.

Bevilgningen på posten foreslås økt med 206 mill. kroner.

Post 90 Avdrag på investeringslåm tom. 2007

Som en følge av at byggelån er omgjort til serielån tidligere enn forutsatt øker avdragene og bevilgningen foreslås økt med 3 mill. kroner.

Kap. 5631 Aksjer i AS Vinmonopolet

Post 85 Statens overskuddsandel

Bevilgningen foreslås økt med 21,9 mill. kroner som følge av at resultatet i 2011, før ekstraordinære poster og etter vinmonopolavgift, er større enn forutsatt.

Tilråding

Helse- og omsorgsdepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endringer i statsbudsjettet 2012 under Helse- og omsorgsdepartementet.

Vi HARALD, Norges Konge,

stadfester:

Stortinget blir bedt om å gjøre vedtak om endringer i statsbudsjettet 2012 under Helse- og omsorgsdepartementet i samsvar med et vedlagt forslag.

Forslag
til vedtak om endringer i statsbudsjettet 2012 under Helse- og omsorgsdepartementet

I

I statsbudsjettet for 2012 gjøres følgende endringer:

Utgifter:

Kap.

Post

Formål

Kroner

700

Helse og omsorgsdepartementet

01

Driftsutgifter, nedsettes med

6 773 000

fra kr 185 732 000 til kr 178 959 000

710

Nasjonalt folkehelseinstitutt

21

Spesielle driftsutgifter, nedsettes med

50 000 000

fra kr 522 696 000 til kr 472 696 000

720

Helsedirektoratet

01

Driftsutgifter, nedsettes med

400 000

fra kr 901 962 000 til kr 901 562 000

21

Spesielle driftsutgifter, forhøyes med

300 000

fra kr 140 603 000 til kr 140 903 000

70

Refusjon helsehjelp i utlandet, forhøyes med

14 800 000

fra kr 8 248 000 til kr 23 048 000

722

Norsk pasientskadeerstatning

01

Driftsutgifter, forhøyes med

3 000 000

fra kr 133 847 000 til kr 136 847 000

71

Særskilte tilskudd, forhøyes med

33 000 000

fra 1 855 000 til 34 855 000

723

Pasientskadenemnda

01

Driftsutgifter, forhøyes med

4 000 000

fra kr 44 332 000 til kr 48 332 000

732

Regionale helseforetak

70

Særskilte tilskudd, kan overføres, kan nyttes under post 72,73,74, og 75, forhøyes med

2 800 000

fra kr 410 608 000 til kr 413 408 000

76

Innsatsstyrt finansiering, overslagsbevilgning, forhøyes med

278 000 000

fra kr 15 682 284 000 til kr 15 960 284 000

77

Poliklinisk virksomhet mv., overslagsbevilgning, forhøyes med

60 000 000

fra kr 2 843 994 000 000 til kr 2 903 994 000

83

Opptrekksrenter for lån fom. 2008, overslagsbevilgning, nedsettes med

22 000 000

fra kr 51 000 000 til kr 29 000 000

91

Opptrekksrenter for lån tom. 2007, overslagsbevilgning, nedsettes med

4 000 000

fra kr 9 000 000 til kr 5 000 000

733

Habilitering og rehabilitering

21

Spesielle driftsutgifter, kan nyttes under post 79, nedsettes med

1 200 000

fra kr 18 711 000 til kr 17 511 000

734

Særskilte tilskudd til psykisk helse og rustiltak

21

Spesielle driftsutgifter, nedsettes med

5 200 000

fra kr 15 485 000 til kr 10 285 000

70

Tvungent psykisk helsevern for pasienter som ikke har bosted i riket, forhøyes med

15 000 000

fra kr 2 255 000 til kr 17 255 000

762

Primærhelsetjeneste

21

Spesielle driftsutgifter, kan nyttes under post 70, forhøyes med

400 000

fra kr 31 779 000 til kr 32 179 000

62

Øyeblikkelig hjelp, kan overføres, kan nyttes under kap. 732 post 70 og 76, nedsettes med

fra kr 131 000 000 til kr 123 700 000

7 300 000

73

Forebygging uønskede svangerskap og abort, kan overføres, nedsettes med

400 000

fra kr 25 823 000 til kr 25 423 000

763

Rustiltak

21

Spesielle driftsutgifter, kan nyttes under post 71, nedsettes med

5 000 000

fra kr 61 287 000 til kr 56 287 000

72

Kompetansesentra mv., forhøyes med

5 000 000

fra kr 83 371 000 til kr 88 371 000

764

Psykisk helse

21

Spesielle driftsutgifter, kan overføres, forhøyes med

8 600 000

fra kr 104 561 000 til kr 113 161 000

60

Psykisk helsearbeid, kan overføres, nedsettes med

4 500 000

fra kr 199 600 000 til kr 195 100 000

73

Vold og traumatisk stress, kan overføres, nedsettes med

4 100 000

fra kr 111 906 000 til kr 107 806 000

781

Forsøk og utvikling mv.

21

Spesielle driftsutgifter, kan nyttes under post 79, forhøyes med

400 000

fra kr 83 619 000 til kr 84 019 000

783

Personell

21

Spesielle driftsutgifter, kan nyttes under post 79, nedsettes med

2 700 000

fra kr 26 787 000 til kr 24 087 000

2711

Spesialisthelsetjeneste mv.

70

Spesialisthjelp, forhøyes med

25 000 000

fra kr 1 470 000 000 til kr 1 495 000 000

71

Psykologhjelp, nedsettes med

5 000 000

fra kr 212 000 000 til kr 207 000 000

72

Tannlegehjelp, nedsettes med

39 000 000

fra kr 1 699 000 000 til kr 1 660 000 000

76

Private laboratorier og røntgeninstitutt, forhøyes med

120 000 000

fra kr 430 000 000 til kr 550 000 000

2751

Legemidler mv.

70

Legemidler, forhøyes med

21 000 000

fra kr 8 064 000 000 til kr 8 085 000 000

71

Legeerklæringer, nedsettes med

6 000 000

fra kr 11 000 000 til kr 5 000 000

72

Medisinsk forbruksmateriell, forhøyes med

35 000 000

fra kr 1 595 000 000 til kr 1 630 000 000

2752

Refusjon av egenbetaling

70

Egenandelstak 1, forhøyes med

18 000 000

fra kr 4 112 000 000 til kr 4 130 000 000

71

Egenandelstak 2, nedsettes med

21 000 000

fra kr 185 000 000 til kr 164 000 000

2755

Helsetjenester i kommunene mv.

62

Fastlønnsordning fysioterapeuter, kan nyttes under post 71, forhøyes med

15 000 000

fra kr 265 000 000 til kr 280 000 000

70

Almennlegehjelp, forhøyes med

129 437 000

fra kr 3 550 563 000 til kr 3 680 000 000

71

Fysioterapi, kan nyttes under post 62, forhøyes med

65 000 000

fra kr 1 625 000 000 til kr 1 690 000 000

72

Jordmorhjelp, forhøyes med

400 000

fra kr 45 600 000 til kr 46 000 000

73

Kiropraktorbehandling, forhøyes med

4 000 000

fra kr 126 000 000 til kr 130 000 000

75

Logopedisk og ortopedisk behandling, nedsettes med

2 000 000

fra kr 89 000 000 til kr 87 000 000

2756

Helsehjelp i utlandet

70

Helsehjelp i utlandet, nedsettes med

45 000 000

fra kr 50 000 000 til kr 5 000 000

2790

Andre helsetiltak

70

Bidrag, nedsettes med

4 837 000

fra kr 229 837 000 til kr 225 000 000

Inntekter:

Kap.

Post

Formål

Kroner

3720

Helsedirektoratet

03

Refusjon helsehjelp i utlandet, forhøyes med

14 800 000

fra kr 8 248 000 til kr 23 048 000

3732

Regionale helseforetak

80

Renter på investeringslån, nedsettes med

17 000 000

fra kr 481 000 000 til kr 464 000 000

85

Avdrag på investeringslån fom. 2008, forhøyes med

30 000 000

fra kr 151 000 000 til kr 181 000 000

86

Driftskreditter

Driftskreditter, forhøyes med

206 000 000

fra kr 370 000 000 til kr 576 000 000

90

Avdrag på investeringslån tom. 2007, forhøyes med

3 000 000

fra kr 677 000 000 til kr 680 000 000

5631

Aksjer i AS Vinmonopolet

85

Statens overskuddsandel, forhøyes med

21 900 000

fra kr 39 200 000 til kr 61 100 000

II

Tilføyelse av stikkord

Stortinget samtykker i at stikkordet «kan overføres» tilføyes bevilgningen under kapittel 710 Nasjonalt folkehelseinstitutt, post 21 Spesielle driftsutgifter, i statsbudsjettet for 2012.